
Isabela Vasiliu-Scraba, Din repertoriul lui Petre Ţuţea 


Motto: „Ce contrast între mizera înfățișare a deținuților şi lumina interioară 
care le transfigura chipurile desfigurate de foame, dându-le măreția de 
simboluri ale neamului în nenorocire. Ecumenicitatea suferinţei crea 
comuniunea de dragoste şi destin, a cărei finalitate era mântuirea personală 
prin mântuirea comunitară a neamului. lată ce am văzut în aceste umbre de 
oameni, răstigniți pe toate golgothele durerilor şi umilinţelor, singurii şi 
adevărații plenipotenţiari ai voinţei de salvare a neamului” (Grigore Popa, 
Jurnal metafizic, Ed. „Jurnalul literar”, 1998) 


Bate acum în Franţa un crivăţ ideologic „nord-corean”. Jurnalişti au început să fie 
îndemnați, ca să zicem aşa, să poarte agățată de gât o pancardă cu orientarea lor 
politică. Fiindcă etichetările sunt la mare preţ, si oricum, este o variantă mai optimă, 
decât lipirea -pe la spate- a vreunei ștampile cu iz stalinist, pe cât de arbitrară, pe atât 
de neconvenabilă (vezi Isabela Vasiliu-Scraba, „Cancel Culture ”, partea întâi, în 
„Acolada”, nr. 5/ 2023, https://isabelavs2.wordpress.com/Icancel-culture-isabela- 
vasiliu-scraba/ , sau, https://www.youtube.com/watch?v=G7UITTX8Kts , partea II-a, 
în „Acolada”, nr. 6/ 2023, https://isabelavs2.wordpress.com/gpt-isabela-vasiliu- 
scraba-cancel-culture-2, şi partea III-a, Noul Frankenstein..., în „Acolada”, nr. 7-8/ 
2023, https://isabelavs2.wordpress.com/3chat-gpt-isabela-vasiliu-scraba/ ). 


De peste trei decenii, România a tot fost bântuită de astfel de curente „nord-coreene”. 
Crivăţul de azi, sau „traista goală” a gândirii unice răspândite prin mass media oficială 
bate mai abitir prin Wikipedia confiscată de manipulaţii propagandiştilor dinainte de 
1990 (vezi Isabela Vasiliu-Scraba, Wikipedia confiscată de o mafie cu interese 
ascunse, https://isabelavs2.wordpress.com/articole/isabelavs-wikipediaro 19/ , şi, Abuz 


de putere în Wikipedia, https://www.youtube.com/watch?v=Ekd6UAiNrew ). 


In lipsa punerii la zid a criminalității comuniste motivată ideologic, lucru acesta era de 
aşteptat. Căci inițiativa propagandei ideologice întru fasonarea gândirii şablonarde, a 
rămas neafectată de „rotirea de cadre” de după decembrie 1989. 


Doar în ianuarie 1990, Petre Ţuţea s-a bucurat sincer că, în fine, la aproape 90 de ani, 
a ajuns şi el să poată vorbi liber: Să nu mai fie convocat de Securitate ca „bandit” 
închis 13 ani pentru re-educarea gândirii. Să nu-i mai fie unii vizitatori ameninţaţi şi 
hăituiți de regimul polițienesc comunist. 


Înaintea împuşcării Ceaușeștilor, unul dintre vizitatorii săi, „care-l dactilografiase 
mult timp -şi Securitatea ştia acest lucru”, fusese anchetat vreo două zile şi amenințat 
cu moartea: „Nu i-au făcut nimic, dar a rămas şocat până la evenimentele din 
decembrie 1989. Abia atunci s-a relaxat. Ancheta a fost foarte abil condusă 
psihologic. I-au spus că oricând poate fi călcat de o maşină sau poate să cadă de la etaj 
şi alte astfel de ameninţări. A fost urmărit vreo trei zile, vizibil, astfel încât să 
înțeleagă că ei se țin de cuvânt şi că sînt cu ochii pe el” (vezi Ultimul Socrate: Petre 
Ţuţea, Academia Universitară Atheneum, 1992, Bucureşti, p.3). 


„Mă simt liber, pentru că pot să vorbesc” declarase Petre Ţutea în ianuarie 1990. 


Dacă posibilitatea accidentărilor aranjate a rămas neschimbată, în schimb, partea cu 
urmărirea vizibilă de trei zile, după trei decenii şi jumătate de asiduă digitalizare, nu 
mai necesită prezența „ochilor albaştrii” care doresc să fie observați de victimă pentru 
a-l băga frica în sân. 


Insăși digitalizarea vieții cotidiene a transformat colectarea datelor personale în „noul 
petrol” al multi-naţionalelor GAFAM (Google, Apple, Facebook, Amazon, 
Microsoft, sau „Big Five”) a căror putere a fost substanțial întărită de măsurile 
politice luate la unison cu ocazia pandemiei. 

In zilele noastre, - considerate de unii gânditori germani ca reprezentând „victoria 
finală a DDR-ului (cf. Norbert Bolz, filosof) sau „victoria URSS-ului”, de unii 
francezi -, „securista” intruziune în viaţa privată a redevenit ceva la ordinea zilei. 


Aproape te întrebi, de ce în Franţa votarea articolului 4 (vezi Deputatul Nicolas 
Dupont- Aignan, https://www.youtube.com/watch?v=iZapfg7SHR A) - de camuflată 
legiferare a dictaturii sanitare în caz de viitoare pandemie - a trebuit să fie din cale 
afară de forţată, după ce articolul supranumit „anti-Didier Raoult” fusese respins de 
Consiliu de Stat, de Senat şi de majoritatea deputaţilor 
(https://www.youtube.com/watch?v=iZapfg7SHRA ). 


Respingerea s-a datorat probabil faptului că în pandemie vaccinarea nici n-a 
împiedicat răspândirea, nici n-a determinat forme mai uşoare, iar cercetarea efectelor 
negative ale obligativităţii acestei măsuri ineficiente, este departe de a fi încheiată. 
Cu prilejul forţatei votări din februarie 2024, s-a impus ca nerespectarea articolului 4 
să atragă după sine o amendă de 15000 de euro şi o pedepsire legală cu un an de 
pușcărie (1). 


Cu gândul la primii cinci ani de închisoare comunistă făcută ca „reţinut”, 1.€., fără 
hotărâre judecătoreasc, întru cât nu comisese nici o infracțiune, și la încă opt ani până 
în 1964 pentru că a citit „materiale interzise” aduse în 1956 de la Paris - Forer 
interdit de Mircea Eliade (2) şi Tentation d 'exister de Cioran -, filosoful Petre Tuţea 
definise omul ca „animal stupid care confiscă libertatea semenilor săi”. 


Un torționar securisto-comunist, din tagma celor nicicând pedepsiţi, îl întrebase după 
a doua arestare: „Ce vină vă însuşiţi dumneavoastră?” (vezi Isabela Vasiliu-Scraba, 
Despre falsificarea istoriei literare, 
https://isabelavs2.wordpress.com/articole/isabelavs-crainicgandirea/). 


Fiind chiar vremea când vârfurile Securităţii anti-românești au refuzat donația 
sculptorului C-tin Brâncuşi, lipsindu-l și pe Lucian Blaga de premiul Nobel, răspunsul 
celui arestat fără motiv a țâșnit ca o trombă: „Dacă aş şti ce vină am în mod real, aş 
cere premiul Nobel” (Petre Ţuţea). 


Ororile comise „în pușcăriile lui Teohari Georgescu, Vasile Luca, Ana Pauker, ale 
triumviratului fatal, au fost comise de Leonte Răutu pe sectorul literar-cultural”, 
observa un inteligent martor ocular al acelor vremi (vezi Petre Pandrea Memoriile 
mandarinului valah. Jurnal. 1954-1956, Bucureşti, Ed. Vremea, 2011, p. 526 şi 
p.535). 


Părintele Constantin Voicescu stătuse în 1959 cu Petre Ţuţea în închisoarea comunistă 
de la Jilava, la Reduit. Era o cameră de vreo 12 mp, cu „trei rânduri de priciuri, unde 
erau băgaţi 300 de oameni. Era îngrozitor!... Acolo s-au dat peste cap o mulțime de 
noțiuni medicale...Era o singură fereastră care dădea în şanţul de deasupra”. Acolo, pe 
mal, era o tufă, după care ne dădeam seama de anotimp. Intra vara musca în cameră, 
se dădea peste cap şi murea (vezi Ultimul Socrate: Petre Tuţea, Academia 
Universitară Atheneum, 1992, București, p.5). Și oamenii trăiau acolo, uneori 
„adevărate clipe de desfătare”, când ţinea Petre Ţuţea conferințe... La Aiud, prin 1962 
ne-am întâlnit iarăşi adunaţi ca bolnavi într-o mică celulă unde eram 8 inși. 
Majoritatea eram studenţi, doar Petre Ţuţea, filosof cu orientare teologică, era mai 
vârstnic. „Ne-am gândit să facem franceza prin retroversiune din Sfânta Scriptură... A 
fost o perioadă foarte frumoasă! ” (Părintele Constantin Voicescu, op.cit.). 


Părintelui Galeriu, filosoful de orientare teologică îi precizase că „în Universul întreg 
numai omul are credință. De aceea, credinţa este cu adevărat virtutea care distinge pe 
om... Toţi se înfioară în fața morții, numai sfinții nu”, i-a mai spus Ţuţea. 


Or, tocmai împotriva credinţei creştine se duce azi o luptă acerbă. Manipulații mass- 
mediei oficiale trebuiesc fără abatere aliniaţi „credinţei” în nelimitatul progres al 
ştiinţei, fără a li se aminti că, în opinia lui Nietzsche, care-l declarase „mort” pe 
Dumnezeu, perspectiva materialistă nu depăşeşte „orizontul broaștei” (cf. Petre Ţuţea, 
în vol.: P. Pandrea, Memoriile mandarinului valah. Jurnal. 1954-1956, Bucureşti, Ed. 
Vremea, 2011, p. 483). 


Din jurnalul ţinut de Petre Pandrea - între cele două abuzive arestări ale sale - citim 
următoarele „Sînt oameni - vorba lui Vojen — fără repertoriu. Ţuţea avea un repertoriu 
bogat, de la anecdota banală de crâșmă, până la consideraţiile asupra filosofiei istoriei, 
expusă în 16 ore, totul asezonat într-un sos ardeiat şi piperat”. (Pandrea, Jurnal intim. 
1952 -1958, București, Ed. Vremea, 2002, p. 157). 


Petre Ţuţea vorbise într-un ciclu de conferințe organizate de deţinuţii închisorii de la 
Ocnele Mari aflați în camera 3, la „izolare” de ceilalți deţinuţi, între care se aflau vreo 
patruzeci de preoți, cu toții raşi de bărbi cu sălbăticie (cf. Petre Pandrea, Jurnal 1954- 
1956, Ed. Vremea, 2011, p.538). 


La Ocnele Mari, actorul lon Victor Vojen a ţinut o conferință originală despre 
Shakespeare, în cadrul „Academiei de sub pământ” cu sediul în camera 3. 
Preşedinte al zisei „Academii” fusese ales avocatul Petre Pandrea şi, în această 
calitate, conducea dezbaterile. Cei tineri, foşti studenţi ai profesorului ing. Mihail 
Manoilescu, întocmiseră „programul de conferinţe, pe domenii de activitate” (cf. 
Ultimul Socrate: Petre Ţuţea, 1992, p,4). 


În cele 16 ore cât a vorbit deţinuţilor, filosoful Ţuţea a „dezbătut cu o amploare, cu un 
elan, cu o informaţie şi cu o oratorie divină, câteva dintre problemele ridicate de 
disciplina filosofiei istoriei”, expuse înaintea lui de Mihail Manoilescu într-o lecţie 
„lamentabilă”, după opinia lui Pandrea, care nu-i putea ierta semnarea Dictatului de la 
Viena, de parcă ar fi avut de ales în acel şantaj infect, bazat pe falsuri istorice 
ungurești (cf. M. Eliade). 


„Comuniştii nu l-au judecat pe fostul ministru [de externe, M. Manoilescu, între 4 
iulie 1940 şi 4sept. 1940], ca vinovat de dezastrul țării din 1940”, - mai notează Petre 
Pandrea. 

„Alianţa hitleristo-sovietică ar fi ieşit la iveală cu prilejul procesului, fiindcă odată cu 
cedarea jumătății de Ardeal s-a cedat și Basarabia, în iunie 1940 de către Gheorghe 
Tătărescu” (Petre Pandrea, p. 144). 

Ca o mică paranteză, se cere adăugată informaţia istorică, - „uitată” decenii de-a 
rândul la comandă politică (vezi Isabela Vasiliu-Scraba, La Centenarul Marii Uniri, 
în „Acolada”, nr. 12/ 2018, https://isabelavs2.wordpress.com/articole/romania 191 8- 
2018/) -, după care şi Guţă Tătărescu a fost ucis după gratii de temniță comunistă, ca 
şi Mihail Manoilescu și ca atâţea alții, „într-un cazan al distrugerii totale”, cum 
scrisese avocatul Victor Clonaru, fost deţinut politic (Ultimul Socrate: Petre Ţuţea ..., 
p.3) 


Închis în 1949 la Ocnele Mari, Petre Ţuţea s-ar fi împrietenit la cataramă cu Mihail 
Manoilescu (3), a cărui prestigioasă lucrare scrisă în franceză o recenzase după re- 
editarea ei în germană. 

Tuţea ar fi încercat să îl convingă şi pe prietenul său Pandrea de noutatea şi valoarea 
practică a teoriilor eminentului profesor Mihail Manoilescu (cf. P. Pandrea, Memoriile 
mandarinului valah. Jurnal. 1954-1956, Bucureşti, Ed. Vremea, 2011, p. 145 -146). 


Fiindcă Petre Ţuţea sesizase cu justeţe posibilitățile de valorificare ale doctrinei 
corporatiste, fără să ştie de succesul ideilor lui Mihail Manoilescu în America de Sud, 
unde a trăit o vreme fratele său, Grigore Manoilescu (1898-1963), ginerele lui Sextil 
Puşcariu. 


Pe la 67 de ani, Mircea Eliade, - vizitat la Paris de mai toţi comuniştii lăsaţi de 
Securitate să ajungă dincolo de Cortina sovietică de fier, îl întrebase pe artistul plastic 
Sorin Dumitrescu de soarta lui Petre Ţuţea (p. 17). 


Pe fostul lui prieten, renumitul filosof al religiilor îl considera un mare specialist în 
Platon, nu numai o inteligență cu totul ieșită din comun, cum îl mai văzuseră pe Ţuţea 
ŞI alți oameni de seamă ai spiritualităţii româneşti, precum Lucian Blaga, sau Nae 
Ionescu (vezi Isabela Vasiliu-Scraba, În labirintul răsfrângerilor. Nae Ionescu prin 
discipolii săi: Petre Ţuţea, Emil Cioran, Constantin Noica, Mircea Eliade, Mircea 
Vulcănescu și Vasile Băncilă, Slobozia, 2000, ISBN 9738134056, p. 29). 


Intr-o înregistrare de youtube (Petre Ţuţea, Despre Platon, 
https://www.youtube.com/watch?v=DWUjpy2nYRA) am încercat să pun cap la cap 
câte ceva din spusele lui Petre "Ţuţea despre Platon împrăștiate într-un volum căruia 
editorul îi adăugase un indice de nume (vezi Petre Ţuţea, Omul. Tratat de 
antropologie creștină, vol. |, laşi, Ed. Timpul, 1992, pp. 353-361). 


Definitorie pentru "Ţuţea era convingerea că, în lumea de aici, este perfect valabilă 
viziunea lui Platon din mitul peşterii. Omul întrebător ar fi permanent incomplet. De 
aceea el vede „ca-n ghicitură, ca în oglindă” (Op. Cit. p.33). Insuşi limbajul omenesc 
este legat de lucrurile din spaţiu și din timp, fatala mărginire a omului fiind reflectată 
de întrebări al căror răspuns „nu explică nimic” (P.Ţ.). 


La două săptămâni după lichidarea lui Ceaușescu, - cerută cu insintenţă de Silviu 
Brucan, după cum declarase Petre Roman în 1994 Comisiei de studiere a 
evenimentelor din decembrie 1989 -, Petre Ţuţea a fost înregistrat în garsoniera de 
lîngă Cişmigiu povestind întâmplarea cu re-educarea de la Aiud unde, rămas cu 50 de 

kg dintr-o sută, vorbise „trei ore cu picioarele în apă” despre Platon. 


Despre Ideile platonice de sorginte filosofică, desemnate de Ţuţea ca arhetipuri (3), el 
ştia bine că nu pot fi coborâte la nivel senzorial (vezi Isabela Vasiliu-Scraba, Mistica 
platonică a participării la divina lume a ideilor, Slobozia, 1999). 

Insuşi Platon „cel mai mare gânditor al Europei” 
(https://www.youtube.com/watch?v=0FI EpksNDo) reprezenta pentru Ţuţea 
„mişcarea spiritului înăuntru eternității”. 


Când am scris capitolul despre Nae Ionescu și Petre Ţuţea din volumul În labirintul 
răsfrângerilor (Slobozia, 2000), reţinusem convingerea lui Ţuţea după care „Platon 
ar fi un avant-Crist”. Ca să-şi argumenteze poziția, filosoful apelase la o imagine pe 
care îi plăcea să o repete: „Dacă încerc să gândesc Universul, mut Biblia în lumea 
îngheţată a Ideilor Platonice. Asta e meditaţia” (Op. Cit., p.21). 

De ce Biblia? Pentru că ea conţine Adevărul revelat. 

De ce se găsesc Ideile platonice într-un univers înghețat? Ca să le indice 
transcendența! Lumea de aici este mişcare, cea de dincolo de veac este „repaos”. 
Aşa descifrase Petre Ţuţea partea cea mai greu de înţeles din alegoria cavernei, unde 
fostul prizonier al umbrelor ajunge treptat şi cu mare dificultate la stadiul 
contemplaţiei mistice, când, lăsând în urmă lumea sensibilă, vede reflexia în apă a 
luminii solare, arhetip (4) suprem al Adevărului unic, la Platon îmbinat intim cu 
Frumuseţea şi Binele absolut, toate aflate în universul „îngheţat” al Ideilor platonice. 


Fără să ştie să se află în fața unui mare specialist în Platon, cum îl considera faimosul 
savant şi scriitor Mircea Eliade, vizitatorul Sorin Dumitrescu oferă spre publicare o 
transcriere goală de sens: „Dacă muţi arhetipurile în religia lui Hristos, devin 
modurile în care vede el divinitatea. Platon n-are divinitate. ” (Petre Țutea, Între 
Dumnezeu şi neamul meu, 1992, p.21). 

Urmează saltul la dialogul Timeu, cu imaginea Demiurgului care este un „meseriaș de 
geniu şi nimic mai mult”, si precizarea referitoare la creaţia „ex-nihilo, din nimic” 
(Petre Ţuţea). 


Note: 

]. Articolul 4 îi aparține deputatei macroniste Sabrina Agresti Roubache (n. 
1976) care, ca şi preşedintele Macron, a fost tratată de prof. Didier Raoult şi 
vindecată de Covid cu hidroxiclorochină, interzisă în pandemie şi scoasă de pe 
piață în Europa şi în SUA. Deşi legat de tratamente medicale, articolul 4 a 
intrat printre „derivele sectare” cu care nu are nici cea mai mică legătură, căci, 
spre deosebire de religie, ştiinţa medicală este o „fiică a timpului” (cf. Dr. 
D.Raoult, https://www.youtube.com/watch?v=Xv-Y8_uQ_KY ). In plus, 
practica medicală este diferită de la o ţară la alta (ibid. ). Lucrul acesta l-a 
ilustrat Prof. Dr. Didier Raoult vorbind de rezistenţa la antibiotice interpretată 
diferit în SUA, unde un antibiotic considerat ineficace de medicii francezi, din 
pricina baremurilor diferite de interpretare a antibiogramei, fusese în America 
văzut ca eficient pentru combaterea septicemiei cauzată de piocianic. Prin 


articolul 4, nerespectarea „ştiintei medicale”, mai precis a acelei „ştiinţe de 
stat pusă în slujba industriei farmaceutice”, urmează a fi sancționată cu lipsirea 
de libertate. Prof. Dr. Didier Raoult povestise la „Sud-Radio” cum a venit la el 
deputatul macronist Cedric Villani (n.1973) să-l întrebe ce-ar trebui să facă 
politicienii pentru ca vaccinurile să fie acceptate de toți. Din răspunsul 
doctorului D. Raoult (onorat de Preşedintele Macron pentru că vindecase de 
covid şi niște miniştrii si rude ale politicienilor de vârf) am aflat că în Anglia 
nu există nici o obligativitate vaccinală. Pe când fusese numit preşedinte al 
Comisiei strategice de vaccinare, dr. Alain Fischer (n. 1949), îl chestionase şi 
el pe faimosul doctor din Marsilia si, nedispus a citi cartea despre vaccinare a 
profesorului Raoult, concluzionase singur: „Trebuie să obligăm oamenii să se 
vaccineze!” (cf. Dr. D.Raoult, https:/Aww.youtube.com/watch?v=Xv- 
Y8_uQ KkY). 

Pentru romanul eliadesc Foret interdite ideologii comuniști din strucrurile de 
vârf au închis în temnițe politice „grupul Noica-Pillat” de cititori ai 
„materialelor interzise” aduse de actriţa Mariata Sadova de la Paris, printre cei 
întemnițați fiind chiar actriţa revenită din turneul teatral. În jurnal, Eliade 
menționerază întemnițarea discipolului său român, eruditul indianist Sergiu-Al 
George, ca urmare a lecturii acestui roman. La re-editarea românească a Nopţii 
de Sânziene (2010) s-a „omis” menţionarea arestărilor politice prilejuite de 
lectura cărții Foret interdite, dar nu s-a ratat prilejul re-difuzării pozei lui 
Mircea Eliade alături de turnătorul său loan Petru Culianu (Minciuni despre 
Culianu, https://www.youtube.com/watch?v=H4xzbWe_P1LU) în periodice şi 
în cronologia ce precedă romanul Noaptea de Sânziene (vezi Isabela Vasiliu- 
Scraba, Eliade și unul dintre turnătorii săi anonimizaţi, pe hârtie în rev. 
„Acolada”, Satu Mare, anul XI, nr.1 (110), ianuarie 2017, p.17: 
https://isabelavs2.wordpress.com/mircea-eliade/secuculieliade/). 

Din 1948 Mihail Manoilescu (1891-31 dec. 1950) a fost închis la Jilava, la 
Ocnele Mari și la Sigetul Marmaţiei, unde a fost transferat în 12 noiembrie 
1950 şi a murit la scurt timp, pe 31 decembrie ( vezi vol.: Prof. Dr. Nuţu 
Roșca, Închisoarea elitei românești. Compendiu, Baia Mare, Ed. Gutinul, 
1998, pp. 101-103). 

Si Mircea Eliade desemna Ideile platonice prin „arhetipuri”. Intr-o notație de 
jurnal el precizează următoarele: „E semnificativ că atât Nae [lonescu] cât şi 
Ortega [y Gasset] sînt preocupaţi de istorie, încercând să acorde istoriei o 
valoare absolută. Preocuparea mea de căpetenie este tocmai salvarea de istorie, 
simbolul, mitul, ritul, arhetipurile”. Despre La Țigănci scrisese că este acolo 
un univers nou, cu legile lui proprii în care „pătunzând ţi se revelează ceva” 
(vezi, Isabela Vasiliu-Scraba, Demnitatea metafizică a narațiunii, 
https://isabelavs2.wordpress.com/mircea-eliade/] la-tiganci-eliade-isabela- 
vasiliu-scraba/, şi, partea doua, Isabela Vasiliu-Scraba, Supraviețuirea post- 
mortem a lui Gavrilescu, https://isabelavs2.wordpress.com/mircea-eliade/2la- 
tiganci-eliade-isabela-vasiliu-scraba/ ). O asemenea literatură „fundează 
propriul ei univers, întocmai după cum miturile ne dezvăluie fundarea 
lumilor.” (M.E.). Informatorul loan P. Culianu împușcat la Chicago în WC-ul 
facultății ca trădător al Securităţii (https://isabelavs2.wordpress.com/gpt- 
isabela-vasiliu-scraba-cancel-culture-2/ ), a văzut (asemeni oricărui securisto- 
comunist cu creierul spălat de pe băncile şcolii) în personajul Cucoaneş (din 
nuvela Un om mare) imaginea Căpitanului. Postată în Wikipedia, şi mai apoi 
redistribuită prin I.A./ChatGPT, această cretină interpretare a turnătorului loan 


Petru Culianu, care în 1985 scria Securităţii note despre marele filosof al 
religiilor (vezi Isabela Vasiliu-Scraba, Eliade și unul dintre turnătorii săi 
anonimizaţi, https://hisabelavs2.wordpress.com/mircea-eliade/secuculieliade/, 
vezi şi, Eliade și detractorii lui, https://isabelavs2.wordpress.com/mircea- 
eliade/isabelavs-eliadedetractori4/ ) este anihilată de o interesantă consemnare 
a marelui savant din 30 iunie 1968: „Am recitit aseară Un om mare [1945]. 
Uimit să descopăr că, întrebat ce vede, ce gândește, ce este acolo, Cucoaneş 
(omul de 6-7 m) răspunde: TOTUL ESTE! Și apoi arată CERUL, pomii, 
pământul, etc. Ontofanie. Anticipează experiența lui Aldous Huxley după ce a 
luat mescalină şi a văzut pentru prima oară că scaunul există şi obiectele din 


= 


jurul lui există” (M.Eliade, Jurnal). 

